רוח סתיו
 סוכות לכל המשפחה ברמת הנדיב
שישה ימים של סיורים, סדנאות, טבע, יצירה ומוזיקה, ובהם אירוע שיא לכל המשפחה בחורשת ראש נחל תמסח
26 בספטמבר עד 1 באוקטובר 2026, חוה"מ סוכות, רמת הנדיב, בין זיכרון יעקב לבנימינה

 רמת הנדיב, פארק טבע וגנים (בין זכרון יעקב לבנימינה), המחבר בין אדם, טבע וקהילה, מזמינה משפחות ומבקרים לבלות את חול המועד סוכות בלב הטבע. במשך שישה ימים, מ־26 בספטמבר עד 1 באוקטובר 2026, יתקיימו בפארק הטבע ובגנים סיורי פרפרים, עששיות, עטלפים ועופות לילה, סיור בעקבות נשרים וסיור לילי לגילוי עקרבים וחרקי לילה. לצד אלה יתקיימו סדנאות צילום טבע, צמחי מרפא וניווט, הצגה מטיילת לאור עששיות ותצפית כוכבים.
במרכז אירועי החג יתקיים ביום שני, 28 בספטמבר, אירוע השיא "רוח סתיו", יום של יצירה, סיורים ופעילות מוזיקלית לכל המשפחה בחורשת ראש נחל תמסח (הפעילות באירוע רוח סתיו ללא עלות)

  כל הסיורים והפעילויות מתקיימים בפארק הטבע ובגנים ברמת הנדיב. מחירי הפעילויות נעים מפעילויות ללא תשלום ועד 55 ש״ח, בהתאם לאירוע, ובהרשמה מראש.

פרטים נוספים והרשמה באתר רמת הנדיב: 
https://www.ramat-hanadiv.org.il/event/autumn-breeze/


לוח האירועים המלא:

שבת 26 בספטמבר
9:00 | פורשים כנף סיור בשפה הערבית אל גרעין רביית הנשרים. המסלול בחורש הים תיכוני כולל תצפית אל מערת כבארה וביקור במרכז לאקלום ולהשבת עופות דורסים. המשתתפים ילמדו על פרויקט שימור הנשרים, יסקרו את חלקות המחקר האקולוגי ויחפשו ציפורים נודדות. לפרטים ולהרשמה
ראשון 27 בספטמבר
9:00 | סיור פרפרים סיור מודרך לכל המשפחה בהנחיית ד״ר רחלי שוורץ צחור, אקולוגית ומומחית לפרפרים ולצמחי ארץ ישראל. הסיור יעבור בגינה מושכת פרפרים וילמד כיצד למשוך אותם גם לסביבה הביתית. לפרטים ולהרשמה
18:30 | סיור עששיות טיול בשעות השקיעה והדמדומים. נצפה במעבר של הטבע מיום ללילה, נלמד על התנהגות בעלי חיים וצמחים, ועם רדת החשיכה נמשיך את הסיור בגנים לאור עששיות. לפרטים ולהרשמה
שני 28 בספטמבר
10:30 עד 18:00 | רוח סתיו אירוע השיא של סוכות: יום של פעילויות לכל המשפחה בחורשת ראש נחל תמסח. המתחם יכלול תחנות יצירה, סיורים מודרכים ופעילות מוזיקלית, ובמקביל יפעלו תחנות הדרכה ברחבי הגנים. ההגעה לסוכת הפעילות דורשת הליכה רגלית קצרה. הפעילות ללא עלות. לפרטים ולהרשמה
18:30 | סיור חושך ועקרבים סיור לילי שבו נחפש עקרבים בעזרת פנסי אולטרה סגול, נכיר חרקי לילה באמצעות מלכודת אור, נקשיב לעטלפים ונלמד על היונקים הפעילים בלילה ברמת הנדיב. לפרטים ולהרשמה
שלישי 29 בספטמבר
9:30 | סיור וסדנת צמחי מרפא היכרות עם צמחי מרפא ומאכל הגדלים בר באזור. נלמד על סגולותיהם הרפואיות ונתנסה ברקיחת משחה טבעית ביתית לעזרה ראשונה. כל משתתף יקבל צנצנת משחה ומרשמים להכנה. לפרטים ולהרשמה
18:30 | קוצים ניבים קרניים הצגה מטיילת מצחיקה וחכמה לאור עששיות, המביאה לחיים את סיפוריהן של חיות הבר ברמת הנדיב. נצא למסע תיאטרלי, נחדד את החושים ונגלה את חיות הבר הסודיות של המקום. לפרטים ולהרשמה
רביעי 30 בספטמבר
9:30 | סדנת צילום והתבוננות צילום טבע במצלמת הטלפון הנייד בהנחיית הצלם רענן טל. נלמד לתפוס את הרגע, לגלות את היופי בפרטים הקטנים ולשכלל את יכולות הצילום תוך כדי הליכה במרחב הפתוח. לפרטים ולהרשמה
18:00 | סיור עטלפים ועופות לילה הצצה אל חיי הלילה בטבע. ניכנס לגנים סביב שעת השקיעה כדי לגלות אילו בעלי חיים מתעוררים בחשיכה. מומלץ להצטייד בפנס ובמשקפת. לפרטים ולהרשמה
חמישי 1 באוקטובר
9:30 | ניווט חווייתי בטבע סדנה אתגרית וספורטיבית למשפחות. נלמד לקרוא מפה, לנווט בין תחנות ברחבי הפארק ולעמוד במשימות צוות מהנות, לצד נופי הים התיכון. לפרטים ולהרשמה
19:30 | תצפית כוכבים מסע לילי תחת שמי רמת הנדיב. נכיר קבוצות כוכבים, נשמע סיפורים מהמיתולוגיה ומן האסטרונומיה היהודית, ונלמד כיצד השמיים כיוונו נוודים וימאים לאורך ההיסטוריה. לפרטים ולהרשמה
רמת הנדיב על חוטם הכרמל, בין זכרון יעקב לבנימינה, שוכנת רמת הנדיב,  גנים ופארק טבע המשתרעים על-פני 4,500 דונם המשמשים להנצחת זכרו של הברון בנימין אדמונד דה רוטשילד, הקבור עם רעייתו בחלקת קבר בלב בגנים. מראה ניגודי זה, של “אי” פורח, מעוצב ומוקפד בתוך מרחבי הטבע הפראי, הוא אחד מקסמיה של רמת הנדיב.

